Document ID: 32007D0785

ODLOČBA KOMISIJE
z dne 3. decembra 2007
o spremembi Odločbe 2006/415/ES o nekaterih zaščitnih ukrepih v zvezi z visoko patogeno aviarno influenco podtipa H5N1 pri perutnini v Združenem kraljestvu, Romuniji in na Poljskem
(notificirano pod dokumentarno številko C(2007) 6109)
(Besedilo velja za EGP)
(2007/785/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga (1) in zlasti člena 9(4) Direktive,
ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (2), ter zlasti člena 10(4) Direktive,
ob upoštevanju Direktive Sveta 2005/94/ES z dne 20. decembra 2005 o ukrepih Skupnosti za obvladovanje aviarne influence in razveljavitvi Direktive 92/40/EGS (3) ter zlasti člena 63(3) Direktive,
ob upoštevanju naslednjega:
(1)
Odločba Komisije 2006/415/ES z dne 14. junija 2006 o nekaterih zaščitnih ukrepih v zvezi z visoko patogeno aviarno influenco podtipa H5N1 pri perutnini v Skupnosti in razveljavitvi Odločbe 2006/135/ES (4) določa nekatere zaščitne ukrepe, ki jih je treba uporabljati za preprečitev širjenja navedene bolezni, vključno z vzpostavitvijo območij A in B po sumu izbruha ali potrjenem izbruhu bolezni.
(2)
Po izbruhu visoko patogene aviarne influence podtipa H5N1 v Združenem kraljestvu v grofiji Suffolk je bila Odločba 2006/415/ES spremenjena z Odločbo 2007/731/ES (5), da bi se spremenila Priloga k Odločbi 2006/415/ES.
(3)
Zaščitne ukrepe, ki jih je Združeno kraljestvo uvedlo v skladu z Odločbo 2006/415/ES, vključno z vzpostavitvijo območij A in B, kakor predvideva člen 4 navedene odločbe, je zdaj pregledal Stalni odbor za prehranjevalno verigo in zdravje živali.
(4)
Ker je na zaprtem območju prišlo do ponovnega izbruha bolezni, je treba prilagoditi meje zaprtega območja in trajanje ukrepov ter pri tem upoštevati epidemiološko stanje.
(5)
Po izbruhu visoko patogene aviarne influence podtipa H5N1 pri dvoriščni jati v Romuniji v okrožju Tulcea je bila Odločba 2006/415/ES spremenjena z Odločbo 2007/770/ES (6), da bi se spremenila Priloga k Odločbi 2006/415/ES.
(6)
Zaščitni ukrepi, ki jih je Romunija uvedla v skladu z Odločbo 2006/415/ES, vključno z vzpostavitvijo območij A in B, kot določa člen 4 navedene odločbe, so bili pregledani v okviru Stalnega odbora za prehranjevalno verigo in zdravje živali.
(7)
Poljska je obvestila Komisijo o dveh izbruhih visoko patogene aviarne influence podtipa H5N1 na perutninskih gospodarstvih v okrožju Brudzeń Duży na svojem ozemlju in sprejela ustrezne ukrepe iz Odločbe 2006/415/ES, vključno z vzpostavitvijo območij A in B, kot določa člen 4 navedene odločbe.
(8)
Komisija je v sodelovanju s Poljsko preučila navedene ukrepe in presodila, da so meje območij A in B, ki ju je vzpostavil pristojni organ v navedeni državi članici, dovolj oddaljene od dejanskega kraja izbruha. Zato se lahko območji A in B na Poljskem potrdita, trajanje navedene regionalizacije pa se lahko določi.
(9)
Odločbo 2006/415/ES je zato treba ustrezno spremeniti.
(10)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloga k Odločbi 2006/415/ES se nadomesti z besedilom iz Priloge k tej odločbi.
Člen 2
Ta odločba je naslovljena na države članice.
V Bruslju, 3. decembra 2007

Labels: 17
0
3
6
18